फुटबॉल आई लीग: मिनर्वा पंजाब और शिलॉन्ग में आज होगी टक्कर
फुटबॉलआई लीग मुकाबले में टीमें अपना बेहतरीन प्रदर्शन कर रही है। घरेलू मैदान गुरु नानक स्टेडियम में मंगलवार को अब अगला मुकाबला मिनर्वा पंजाब एफसी और नार्थ इस्टर्न शिलांग लाजोंग एफसी के बीच होगा। इसके लिए अब दोनों टीमें तैयार हैं। इससे पहले भी ये दोनो टीमें शिलांग में भिड़ चुकी हैं। इसमें मिनर्वा टीम को 2-1 के अंतर से हार का मुंह देखना पड़ा था। शिलॉन्ग टीम के कोच थंग बोई सिंगतो ने कहा कि वह पहले 2009 में लुधियाना आए थे। उसके बाद आज उनकी इस मैदान में वापसी हुई है। उनका प्रयास टीम भावना सेे खेलना रहता है। इसलिए आशा है कि वह इस मैदान में भी अपना बेहतरीन प्रदर्शन कर टीम को अच्छे अंकों से बढ़त दिलाएंगे।
वहीं, मिनर्वा टीम के कोच सुरिंदर सिंह ने बताया कि अभी लीग मैच चल रहे हैं और मिनर्वा को अधिक से अधिक अंक अर्जित करने हैं। वह भी सातवें स्थान पर हैं। उन्होंने बताया कि शिलांग टीम के साथ पहले हुए मैच में उन्हें हार का मुंह देखना पड़ा था। इसका कारण उनका पूरी तरह से तैयार होना था, क्योंकि उनके वक्त नहीं मिला था। सफर के बाद खेलने के लिए तैयार होना पड़ा था। परंतु वह अब पूरी तरह से तैयार है और अपना बेहतरीन प्रदर्शन कर जीत हासिल करेंगे।
hin_Deva hin_Deva hin_Deva